"แซ่บสวีท" เจ้าของสโลแกน อาหารไทย-อีสานรสเด็ด แซ่บเวอร์  ร้านอยู่ตรงข้ามห้างสรรพสินค้าเซ็นทรัลลาดพร้าว ฝั่งด้านห้างยูเนี่ยนมอลล์ ( ปากซอยพหลโยธิน 22)
  
บรรยากาศ : ร้านเป็นห้องแอร์ตกแต่งน่ารัก และดูสะอาด มี 3 ชั้น สังเกตมีวัยรุ่น วัยนักศึกษา วัยทำงานมาทานกันอยู่หลายโต๊ะ 

อาหาร : ในเมนูมีให้เลือกทั้งอาหารไทยอาหารอีสาน แล้วทางร้านจะมีกระดาษรายชื่ออาหารมาให้อีกแผ่นค่ะ ให้ติ๊กจำนวนรายการอาหารที่จะสั่งไปได้เลย เป็นกระดาษ Size A4 มี 2 หน้า จะสั่งเมนูไหนติ๊กลงไปโลด และเลือกระดับความเผ็ดได้ด้วยนะ อย่าลืมเขียนเบอร์โต๊ะลงบนช่องด้านบนซ้ายด้วยล่ะ เบอร์โต๊ะจะมีติดไว้ที่มุมโต๊ะเลยค่ะ และทางร้านมีบริการฟรี Wifi ให้ด้วย Password Wifi จะเขียนติดอยู่ตรงกล่องกระดาษทิชชู่บนโต๊ะเลยค่ะ 

????เมนูที่สั่ง 
- ตำถาด 139 บาท
- ปีกไก่ทอด 70 บาท
- ปลาหมึกทอดกระเทียม 100 บาท  
- ข้าวสวยจานละ 15 บาท 
- น้ำดื่ม 10 บาท 
- น้ำอัดลม 15 บาท 
- น้ำแข็งแก้วละ 2 บาท 

???? มื้อนี้ 383 บาท  ????
ไม่มีค่า Service Charge 

รสชาติ: ชอบปีกไก่ทอดกับปลาหมึกทอดกระเทียม ทอดมากำลังดีและหอมมาก ปีกไก่ทอดมีใบมะกรูดทอดกรอบๆหอมๆใส่มาให้ด้วย ทานเรียบเลยค่ะ อร่อยถูกปาก แต่ส้มตำรสชาติกลางๆ ยังไม่โดนใจ เสิร์ฟมาในถาดไม่ใหญ่มาก คราวหน้าจะสั่งระดับเผ็ดสุด5555+

การบริการ : วันที่ไปทานก็ได้รับการบริการดีปกติค่ะ เอาเมนูมาให้พร้อมกระดาษให้ติ๊ก ทิ้งช่วงไปสักพัก เราติ๊กสั่งรายการอาหารในกระดาษเสร็จก็เรียกให้เขามารับไปค่ะ หลังจากนั้นไม่นานอาหารก็มาเสิร์ฟ 

????พิกัด : ถนนพหลโยธิน (ตรงปากซอยพหลโยธิน 22 ) ตรงข้ามห้างสรรพสินค้าเซ็นทรัลลาดพร้าว

????????เบอร์โทร : 02- 511 4572
????เปิดบริการ 11.00น.- 22.00น. 
หยุดทุกวันพุธที่ 1 และ 3 ของเดือน